ועדת הכלכלה, כנסת 16, פרוטוקול מספר 190, 2004-05-11 11:00

שלום שמחון: בוקר טוב, אני מתכבד לפתוח את הישיבה.

שלום שמחון: הנושא הזה עולה לסדר היום גם כתוצאה מפרסומים שהיו לאחרונה בעיתונות.

שלום שמחון: אני רוצה להסביר את ההגיון בהצעה שלפנינו, שיש חשיבות רבה לה מבחינתנו; זה לא סוד שוועדת הכלכלה של הכנסת בשנה האחרונה מנסה להגדיל מאוד את העיסוק שלה בנושאים צרכניים והגנה על הצרכן במדינת ישראל.

שלום שמחון: בסך הכל הכוונה שלנו היא לתת דגש על ההגנה על הצרכן בישראל, ולא בכדי יש שורה ארוכה של נושאים שאנו עוסקים בהם, כולל הקמת הרשות לסחר הוגן, שזאת הצעת חוק שהונחה על שולחן הכנסת.

שלום שמחון: מעת לעת עולים נושאים כמו מהסוג הזה.

שלום שמחון: בחלק ממדינות העולם הנושא של החזר כספי לצרכנים הוא מושג מוכר וידוע.

שלום שמחון: אנו מדברים על החזר כספי ולא על החזר של זיכוי, כי כל אחד מאתנו נקלע למצב שהוא מקבל זיכוי במקום כסף, ו"נתקע" אתו.

שלום שמחון: אני שומע את הטיעונים של הסוחרים, אך איני מקבל אותם כשאנו חושבים שהצרכן נפגע.

שלום שמחון: טיעונים מהסוג שיש מיעוט שינצל מהלך מהסוג הזה לרעה אינם יכולים למצוא לעניין הזה פתרון.

שלום שמחון: אנו מניחים שרוב הציבור במדינת ישראל ירצה להשתמש בנוהל הזה כנוהל שנכון לעשותו.

שלום שמחון: אני לא מתכוון לאותה אחת שקונה שמלה ביום שישי ומחזירה אותה ביום ראשון.

שלום שמחון: אנו מקיימים את הדיון מתוך כוונה למצוא פתרון חקיקתי לטובת החזר כספי.

שלום שמחון: זה מעלה שאלות כמו מי קונה באשראי ומי לא קונה באשראי.

שלום שמחון: אנו מקיימים דיון ראשוני בעניין מתוך כוונה שחוק מהסוג הזה ייכנס לספר החוקים של מדינת ישראל, תוך ניסיון למצוא פתרונות לחריגים.

אורית נוקד: החוק שאתה, שלום, ביקשת לחוקק, אומר שצריך להחזיר את הכסף לצרכן, ואני מודה שזאת היתה כוונתי המקורית בהצעת החוק שביקשתי.

אורית נוקד: אחרי שהתייעצתי הבנתי שאין בחו"ל חובה להחזיר לצרכן את הכסף, לכן שיניתי את הצעתי.

אורית נוקד: הצעתי היום מדברת על חובת גילוי של העוסק את מדיניות ההחזרה שלו.

אורית נוקד: לא מדובר בהחזר כספי, אני שיניתי את הצעתי.

שלום שמחון: כלומר קביעה חוקית של נורמות ההתנהגות בין המוכר לקונה, ואני מדבר על החזר כספי ממש.

אבשלום וילן: אני מאוד אוהב את ההצעות האלה.

אבשלום וילן: אני חייתי שלוש שנים בארצות הברית, ובפעם הראשונה שאמרו לי שניתן לקבל כסף על מוצר חשבתי שהם משוגעים.

אבשלום וילן: אך מהר מאוד הבנתי דווקא מבחינה מסחרית זה אחד הדברים החכמים שיש.

אבשלום וילן: רוצה לומר שהרשתות מגדילות את המכירות שלהן כתוצאה מכך, זה רק יתרון.

אבשלום וילן: הרבה פעמים אתה בא שוב, לא מחזיר, וזה לתועלת לצרכן והמוכרים.

אבשלום וילן: בארצנו הקדושה כלם חכמים, וכולם מתחמנים.

אבשלום וילן: הטענה היא שכולם יתחמנו.

אבשלום וילן: אני מחכה הרבה זמן שיתחיל המנהג הזה, כי הוא הרבה יותר נכון.

אבשלום וילן: השאלה היא האם המחוקק יכול להתערב ביחסי קונה-מוכר בצורה הזאת.

אבשלום וילן: אני ראיתי את כל הניסיונות של "על יד": תקבל זיכוי ותוך חודש תבוא לקנות מוצר אחר.

אבשלום וילן: יש פה כל מיני התחכמויות, העיקר לא ללכת פשוט.

שלום שמחון: לפני מספר חודשים שנינו בילינו במדינה במסגרת העבודה.

שלום שמחון: קנינו כרטיס זיכרון של כ-60 דולר למצלמה.

שלום שמחון: הסתבר לנו אחרי יום שהכרטיס לא מתאים.

שלום שמחון: הלכנו לאותו מקום, וקיבלנו את הכסף המזומן במקום.

שלום שמחון: למה זה לא יכול לקרות גם בישראל?

אבשלום וילן: אם היינו מביאים את הרשתות לידי הכרה שזה המהלך הנכון, זה יכול היה להתקדם.

אבשלום וילן: השאלה היא אם בחקיקה התערבות כזאת היא נכונה מבחינה משפטית.

אבשלום וילן: אני מאוד בעד זה, ומאוד בעד שלא נצטרך את החקיקה שתשכנע אותם.

שלום שמחון: הצעת חוק דומה לשלך, אורית, היתה בכנסת הקודמת.

מל פולישוק-בלוך: אין לי ספק שההצעה של אורית היתה אמורה מזמן להיות בספר החוקים שלנו.

מל פולישוק-בלוך: זה חלק ממסחר הוגן.

מל פולישוק-בלוך: כמי שהיתה סוחרת הרבה מאוד שנים מחיי, ונולדתי לתוך העסק, אני רוצה שיבינו שיש גם הצד של הסוחרים, שאינו פשוט.

מל פולישוק-בלוך: אני לא כל כך דואגת לרשתות הגדולות.

מל פולישוק-בלוך: הן יסתדרו עם המנגנון.

מל פולישוק-בלוך: חנויות קטנות שיצטרכו לקבל את המוצר אחרי שפתחו את האריזה, אולי כבר השתמשו, והיבואן לא יקבל מהן, זה ברוך רציני מאוד.

מל פולישוק-בלוך: יש לדאוג לכך שכל השרשרת תיתן את דעתה – יבואן, יצרן.

מל פולישוק-בלוך: כולם צריכים לדעת שהמוצר חוזר ליבואן או לצרכן.

מל פולישוק-בלוך: בלי זה אנו לא יכולים להטיל את זה.

עינת ברכה: אנו מתנגדים להצעה הזאת, היא אינה מקובלת בחקיקה בשום מקום אחר בעולם, היא מקובלת.

עינת ברכה: היא מקובלת מבחינת נוהג מסחר.

עינת ברכה: מקובל שעסק מחליט על מדיניות השבה.

עינת ברכה: גם בישראל יש עסקים שמחזירים במזומן כמדיניות שיווק.

שלום שמחון: אם ביצעתם בדיקה מהסוג הזה, אני מניח שיש נייר כתוב שנוגע לנוהג שהתפתח בחקיקה או במסגרת קונה מרצון ומוכר מרצון.

שלום שמחון: אין לנו כוונה כמחוקק להתערב בכל מחיר במקומות שאנו לא חייבים להתערב בהם.

שלום שמחון: אנו מתערבים כשאנו רואים שיש מישהו מקופח או התפתחות לא נכונה של המסחר בין הקונה למוכר.

שלום שמחון: כלומר יש מוכר מרצון, אך יש בעיה עם הקונה.

שלום שמחון: אם היתה התפתחות מצד הסוחרים, שמניחה כללים למסחר הוגן, אני מניח שלא היינו רוצים להתערב.

שלום שמחון: אך אם יש ריבוי של פניות הנה, שהסוחרים עושים שימוש לא תמיד נכון במושג של קונה מרצון ומוכר מרצון, אתם לא מאפשרים החזרת המוצר תוך קבלת כסף במזומן, אלא מתייחסים רק למי שעשויים לנצל את זה לרעה, לכן אנו מתערבים.

שלום שמחון: אם איגוד לשכות המסחר היה אומר: יש לנו הצעה מקורית משלנו, לא דרך חקיקה, היינו שוקלים אותה.

עינת ברכה: לא מדובר כאן בעסקאות שהיה בהן איזה פגם או הטעיה.

עינת ברכה: יש בחוק הגנת הצרכן חובות קשות לגבי מה עוסק חייב לגלות לצרכן.

עינת ברכה: מדובר בחובות גילוי שיש עליהן סנקציות.

עינת ברכה: לא מדובר במקרים כאלה.

עינת ברכה: אנחנו מדברים על כך שיש קונה מרצון ומוכר מרצון.

שלום שמחון: נאמר שמלי שלחה את בנה לקנות בגד, והמוכר שכנע את הילד לקנות בגד.

שלום שמחון: מלי לא מרוצה, הילד השתכנע, מלי מגיעה לחנות, ורוצה את הכסף, לא זיכוי.

עינת ברכה: דיברת על קטין.

עינת ברכה: מדובר באנשים בוגרים שעושים סקר שוק, מחליטים לקנות משהו תוך החלטה מלאה שלהם, אין שום פגם ברצון, ואין שום סיבה שנתערב בחקיקה כי בא לי או כי התחרטתי.

עינת ברכה: אולי מדיניות כזאת צריכה להתפתח, אך דרך השוק כתוצאה מתחרות.

איתן כבל: האם מישהו בדק, האם יקרה מצב שמתוך 100 איש שקנו ביום נתון בחנות נתונה, אם החוק ייכנס לתוקף, 80 איש יחזירו את המוצר?

איתן כבל: הנחת העבודה היא שאדם שקנה עשה זאת כדי לקנות.

איתן כבל: קורים מצבים.

איתן כבל: האם אתם חושבים שזה ימוטט את המסחר במדינת ישראל?

יאיר קורח: העלינו הצעה דומה בדיון שהיה בוורסיה הקודמת בהצעה שהעלתה חברת הכנסת חזן.

יאיר קורח: אז אמרתי שאנו מגבשים הסדר בעידוד משרד התמ"ת, שמשמעותו תו איכות במסחר ובשירותים.

יאיר קורח: התקדמנו קצת, ואני רוצה לדווח לוועדה; גיבשנו תוכנית, שמתוכה השלב הראשון יהיה צוות היגוי שיורכב מכל הארגונים שעוסקים במסחר, ממכון התקנים, מהרשות לעסקים קטנים והמומחים שלה, ואם יש מומחים נוספים שנצטרך לשבץ בצוות ההיגוי, אכן ניקח.

יאיר קורח: התוכנית קיבלה אישור של משרד התמ"ת, אלא שהתקציב של משרד התמ"ת ב-2003 קוצץ, ואז נפלה גם ההשקעה בפרויקט הזה.

יאיר קורח: הפרויקט נקרא תו איכות.

יאיר קורח: אנו צועדים קדימה בעניין הזה.

יאיר קורח: אחת המטרות היא ליצור אמנה חברתית שעליה יחתמו הסוחרים, ושיהיו מוכנים לקבל מרצונם כללים לטובת הצרכן.

שלום שמחון: בשבוע הבא יש ישיבת ועדות משותפת של ועדת המדע בראשות מלי פולישוק ושל ועדת הכלכלה בראשותי בנושא תקינה, תווי תקן כבסיס לסחר הוגן ברשת האינטרנט ובבתי עסק.

שלום שמחון: בזה הרגע הוזמנת.

אורית נוקד: מתי היתה ההחלטה הזאת?

יאיר קורח: התוכנית הוגשה למשרד התמ"ת לקראת שנת 2003, נכנסה לתוכנית העבודה, לא היה תקציב, אז היא נדחתה לשנת העבודה 2004.

שלום שמחון: הדיון הקודם התקיים ביוני 2002.

יאיר קורח: אז אמרתי שאנו מתקדמים לכיוון יצירת תקן תו איכות.

יאיר קורח: אמרתי אז שאנו יוצרים פרויקט חדש, שנגיש למשרד התמ"ת.

יאיר קורח: אכן עשינו את זה.

יאיר קורח: הוא נכנס בתוכנית העבודה.

יאיר קורח: אני מאמין שנגבש ביתרת השנה של 2004 את צוות ההיגוי.

שלום שמחון: יש פה שתי שאלות מרכזיות; האם אזרח במדינת ישראל באמצעות חקיקה ולא באמצעות חקיקה יוכל לקבל בעתיד לאחר שקנה והתחרט כסף מזומן, אם שילם במזומן?

שלום שמחון: ובנוסף, מה ההעדפה שלכם כארגון סוחרים, האם לדעתכם זה צריך להיות מוכתב בחקיקה, או אתם תומכים בחקיקה שאומרת למסד את ההתנהגות בין קונה מרצון למוכר מרצון לכללים אתיים, שיעוגנו בחקיקה?

שלום שמחון: אם תרצו להציג את התוכניות הגמורות בוועדת הכלכלה, נשמח.

יאיר קורח: אנחנו לא נגד העניין הזה.

יאיר קורח: אתם מעמידים אותנו בחזית כמי שצריך לעמוד מול הלקוח ולהחזיר לו את הכסף.

יאיר קורח: אנו מחזירים כסף חי עבור מוצר פגום.

יאיר קורח: אם המוצר יצא מאריזתו ואני לא בטוח שנוכל למכור אותו לקונה אחר, אם אנו צריכים לספוג את הדברים האלה, אנו בבעיה.

שלום שמחון: הצעת החוק מדברת על מוצר שאינו נפגם.

שלום שמחון: האם נראה לך כאזרח הגיוני שאם הגעת למסקנה שמוצר מסוים אינו מתאים לך ואתה מחזיר אותו כשאינו פגום, האם אתה זכאי לקבל כסף ולא זיכוי?

יאיר קורח: כן, ולכך אנו שואפים במסגרת תו האיכות, להחתים מה שיותר סוחרים על העניין הזה.

איתן אביבי: עד שנת 96' היו כ-15% מהעסקים מחזירים החזר כספי ולא זיכוי.

לאה ורון: עד 96' נהגו להחזיר כסף?

איתן אביבי: השינויים קורים במשבר כלכלי, אז יש פחות מכירות, יש לך פחות נטייה להחזיר.

איתן אביבי: למה זיכוי ולא כסף?

איתן אביבי: כי בזיכוי אותו צרכן יקנה מוצר אחר, וזה יפצה את הסוחר על הפסד מההחזר הקודם.

איתן אביבי: המוצר תמיד יימצא פחות טוב מחדש.

איתן אביבי: הקונה לקח אותו הביתה, פתח אריזה, ואתה לא מוכר אותו כחדש.

שלום שמחון: לא.

שלום שמחון: נאמר שאני נכנס לחנות בגדים, אני מודד, ואחריי אדם אחר מודד את אותם מכנסיים.

שלום שמחון: מה ההבדל?

שלום שמחון: למה לא מגיע לי הכסף?

איתן אביבי: גם בביגוד יש הרבה באריזה, אך זאת דוגמה פחות טובה מדוגמאות ארוזות.

איתן אביבי: הוצאה של מוצר מאריזה, אתה לא מוכר אותו כרגיל אחרי כן.

שלום שמחון: אם בחנות יש שלט שאומר שתקבל כסף עבור החזרה, ובחנות אחרת לא יהיה כתוב שלט כזה, ברור לך לאן אני אכנס.

איתן אביבי: פרסמה רשת איקאה, שמוכרת בעולם המערבי, שכמות ההחזרים בישראל עלתה עשרת מונים על כל מדינה אחת מארצות מערב אירופה.

איתן אביבי: נשאל את עצמנו למה.

שלום שמחון: נשאל את עצמנו קודם כל אם הנתון הזה מדויק.

איתן אביבי: שנית, בבתי הדין לתביעות קטנות נידונות בצורה שוטפת הרבה תביעות של מוצרים מוחזרים כמוצר שרק סקרן את הקונה, והוא לא השתמש בו.

איתן אביבי: לשמחתנו, בתי המשפט נותנים פסקי דין רבים מאוד נגד הצרכנים שמנצלים את זה לא בתום לב.

איתן אביבי: גם זה צריך להיבדק – למה זה קורה.

שלום שמחון: למה בתי המשפט פוסקים נגד הצרכנים?

איתן אביבי: בארצות מערב אירופה זה קיים לא בחקיקה.

איתן אביבי: מקס אנד ספנסר מחזירים החזר כספי כבר משנות ה-50'.

איתן אביבי: בשנות ה-60'-70' בגלל הרקע היהודי שלהם, הם נתנו הנחות לישראלים באנגליה.

איתן אביבי: מכיוון שהיה החזר כספי הם מצאו שישראלים לוקחים החזר כספי, ומרוויחים 10%-15% של ההנחה.

איתן אביבי: לכם הם הפסיקו את הסידור.

איתן אביבי: פה מדובר בשכבה איכותית גבוהה יותר מעם ישראל.

איתן אביבי: נשקיע בתרבות קצת.

שלום שמחון: כרגיל, אתה נותן את הדוגמאות שנוחות לך יותר.

שלום שמחון: יש גם רשת כזאת בארץ, שמחזירה כסף מזומן עבור קנייה.

יאיר קורח: זה לא אותו סוחר שאני מייצג, שבעמל כפיו קונה את המלאי ורוצה למכור.

איתן אביבי: אנחנו בעד שקיפות.

איתן אביבי: אנחנו גם צרכנים.

איתן אביבי: זה גם לא תקופה טובה להעלות את העניין, בטח לא בחקיקה.

יצחק קמחי: החזר כספי לצרכנים הוא פרקטיקה ראויה באופן כולל.

יצחק קמחי: היינו כולנו שמחים לו המצב הזה היה וולנטרי.

יצחק קמחי: ההבאה של זה לחקיקה – פה יש לי מספר ערעורים.

שלום שמחון: המועצה לצרכנות נמצאת פה?

אורית נוקד: היא תכננה להגיע, אך היא בוועדה אחרת כרגע.

יצחק קמחי: היינו שמחים אם זה היה וולנטרי.

יצחק קמחי: אחת הדרכים להפוך את זה לוולנטרי, היא שכל עסק יפרסם מראש את מדיניות הביטול שלו.

יצחק קמחי: ברגע שיוצרים תחרות, בהיבט הזה היתה ציפייה שזה יגרום למשהו.

יצחק קמחי: לצערי, הצעות החוק האלה טרם עברו, הן בהחלט ראויות, ואני מקווה שיעברו.

יצחק קמחי: הדברים שהעלית דיברו בנושא של תעודות זיכוי.

יצחק קמחי: תעודות זיכוי הוא תחום בעייתי.

יצחק קמחי: זה התחייבויות מוגבלת בעיקר בזמן, והצרכן צריך לקנות משהו שהוא אינו רוצה כדי לממש, אם הן על סכום קטן.

יצחק קמחי: לעוסק יש גם המוצר וגם הכסף שלך, ולצרכן יש רק פיסת נייר.

שלום שמחון: יש גם העניין של תווי קנייה, שעלה פה, שאם פג התוקף שלהן, גם על זה אתה לא מקבל החזר.

איתן אביבי: היום בקצב שעסקים נסגרים, עד שאתה בא לממש את הזיכוי, העסק כבר נסגר.

יצחק קמחי: אם חושבים על כיוון של חקיקה בתחום הזה, מראש צריך להיות ברור שהדבר הזה צריך להיות מוגבל.

יצחק קמחי: זה לא יחול על מוצרי מזון, על הלבשה תחתונה, על מוצרים רפואיים, כלומר זה מסוג הדברים שיש קבוצת מוצרים שזה לא יחול עליהם.

יצחק קמחי: יש עוד עניינים משפטיים והשפעות שונות.

יצחק קמחי: עמדתי היא שיש מקום לחוקק את החוק הזה עם מגבלות ראויות תוך בחינת אילוצים שיש לבחון בצורה רצינית.

שלום שמחון: אני אשמח לקבל לישיבה הבאה רשימה של מגבלות.

שלום שמחון: את המגבלות האלה תעביר בבקשה גם להתאחדות לשכות המסחר, לארגוני הסוחרים, כדי שיוכלו להיות מוכנים.

יצחק קמחי: השאלה היא אם אנו יכולים להשיג את אותה מטרה בדרך אחרת.

יצחק קמחי: אולי בדרך של הסדרה של תעודות הזיכוי.

יצחק קמחי: הפתרון הוא לא רק בחקיקה כזאת.

יצחק קמחי: אתה הופך את זה לעברה פלילית, אם אתה מכניס את זה לחוק הגנת הצרכן.

יצחק קמחי: יש המון דברים שיש לחשוב עליהם, שברמה של דבר כדאי ודאי שצרכן צריך לקבל את כספו חזרה.

שלום שמחון: לתחושתך, לא התפתחה פה תרבות עם השנים של מסחר הוגן של קונה מרצון לסוחר מרצון?

יצחק קמחי: לצערי, לא.

יצחק קמחי: ניסיתי לעודד את הדברים.

יצחק קמחי: בידלתי את רמת השרות של אלה שלא מוכנים להחזיר את המוצר – לא זיכוי, לא כסף, את רמת השירות של אלה שנותנים תעודת זיכוי ואת אלה שנותנים החזר כספי.

יצחק קמחי: אמרתי: תיצרו מוטיבציה אצל העסקים להראות שזה כדאי.

יצחק קמחי: מי שמחזיר כסף עושה את זה כי זה כדאי.

יצחק קמחי: אני חושב שיש לעודד את הדברים ולבחון חלופות אחרות.

יצחק קמחי: אולי נגיע למסקנה שיש לעשות זאת רק בדרך חקיקה, אך זה לא ברמה של סיסמה וללא בדיקה.

יצחק קמחי: לא הזכרת שום איגוד צרכנים או אותי כחלק מהתהליך הזה, שאינו מוכר לי.

יצחק קמחי: זה לא משהו שהסוחרים קובעים בינם לבין עצמם, יש הידברות שחייבת להיות בין כל הגורמים שעוסקים בנושא.

שלום שמחון: כלומר מהדיון הקודם שהיה פה ביוני 2002 בהכנה לקריאה ראשונה של הצעת החוק הקודמת, לא נעשה דבר במשרד התמ"ת כדי לפתור את הבעיה?

יצחק קמחי: החקיקה לא קודמה אחר כך.

אורית נוקד: אני חושבת שהגישה שצרכן יוכל לקבל את כספו בחזרה נכונה, הנחתי הצעת חוק כזאת, אך אז אמרו לי שזה מסובך ולא נהוג בעולם.

אורית נוקד: לכן הנחתי את הצעת החוק הנוכחית, שאני מקווה שבעקבותיה תשונה התרבות בעניין זה.

חני מונין: אנו תומכים בעמדת קמחי.

חני מונין: הרעיון הוא נכון.

חני מונין: כולנו רוצים שכל צרכן יוכל להחזיר את המוצר ולקבל כסף חי.

חני מונין: השאלה איך עושים זאת בדרך הנכונה ביותר.

חני מונין: לא תמיד חוקים הם הפתרון, ולפעמים גם כשבאים לטובת הצרכן עם חוקים, זה יכול לחזור כבומרנג לצרכן.

חני מונין: למשל, מוצרי חשמל שלקוח החזיר כבר נמכרו כחדשים לצרכן אחר, כמו מכונות גילוח, שנמצאו עם סיבים של זקן.

חני מונין: זה יכול לקרות, ואנו לא רוצים לקנות בכסף מלא מוצר יד שנייה.

חני מונין: לכן אנו מעדיפים את הצעת החוק של חברת הכנסת נוקד, ליצור אווירת תחרות ולתת לצרכן את ההחלטה, באיזו חנות יקנה.

חני מונין: אני הייתי לוקחת את הצעת החוק שלך, ודורשת שצרכן יקבל כסף ולא זיכוי אם המוצר פגום מסיבה כלשהי.

אורית נוקד: זה קיים.

אבשלום וילן: רשות ההסתדרות לצרכנות, אתם הייתם צריכים להוביל את המהפכה.

שלום שמחון: שלושת הגופים שעוסקים בצרכנות – המועצה לצרכנות, ההסתדרות והממונה - ללא ממש מגנים על הצרכן, אתם מאלצים אותנו לפתור את הבעיה בחקיקה.

שלום שמחון: המועצה לצרכנות לא הופיעה לדיון, אנו יודעים למה.

שלום שמחון: אתם אומרים את הדברים באופן שלא פוצר את בעניין.

שלום שמחון: אני רוצה לדעת אם אוכל לקבל את כספי חזרה, ואתם אומרים שנפתח תרבות, וזה ייקח כמה שנים.

שלום שמחון: חבל לי שהלשון שלכם אינה חדה.

שלום שמחון: החוקים הונחו, יש פנו כחודש עד שהם יעלו למליאת הכנסת.

שלום שמחון: בחודש הזה יש הזדמנות לממונה על הגנת הצרכן במשרד התמ"ת להניח בפני הוועדה תקנות שיאפשרו פתרון, לקבל את הכסף עבור קנייה שאתה לא רוצה בה.

שלום שמחון: אם כך יהיה, והתקנות יאפשרו שנהיה כמו כל מדינה אחרת בעולם, נביא אותם לקדימות גבוהה, ונעדיף את הדרך המהירה הזאת.

שלום שמחון: אם לא תביאו את זה עד אז, שני החוקים יעלו למליאה, ונעשה מהם הצעת חוק אחת.

שלום שמחון: אני נותן לכם אפשרות להציע הצעות בחודש הזה לטובת הצרכן.

שלום שמחון: לא תפתרו אותן, אנו נפתור את הדברים בדרך של חקיקה.

אורית נוקד: אני מקדמת את ההצעה הזאת כי אני מבינה שהיא מקובלת עליהם.

אבשלום וילן: הצעת היושב ראש היא הצעה נכונה.

אבשלום וילן: זה מצב אבסורדי.

שלום שמחון: מי מייצג את הצרכן בישראל?

יצחק קמחי: כולנו, והדברים שנאמרו כאן נאמרו תוך אחריות לצרכן.

יצחק קמחי: אני רוצה להגיע לתוצאה שלך, אני רק מערער לגבי הדרך.

יצחק קמחי: אני לא יכול להבטיח לך שזה ייפתר תוך חודש.

יצחק קמחי: אם אנו רוצים לקדם משהו, אנו משקיעים.

שלום שמחון: אך שנתיים לא עשית דבר.

שלום שמחון: הצעת החוק שהגישה אורית נוקד – הגישו אותה קודם נעמי חזן ואופיר פינס.

שלום שמחון: היא נתקעה כי הכנסת יצאה לבחירות.

שלום שמחון: חלפו שנתיים, אורית נוקד עשתה את אותו חוק, ואני מקצין.

שלום שמחון: היו לך שנתיים ימים.

שלום שמחון: אני התכוונתי להגיש הצעת חוק לסחר הוגן, וקיבלתי טלפון זועם משר התמ"ת, שזה עושה בעיות במשרד.

שלום שמחון: חולף חודש, ואני רואה כתבה בעיתון שמנכ"ל משרד התמ"ת עומד להגיש הצעת חוק לסחר הוגן בכנסת.

שלום שמחון: אם לא תעשו, אנו נחוקק חוקים.

שלום שמחון: אם תעשו, אנו נרד מזה.

שלום שמחון: אנו נגביל בלוח זמנים.

יצחק קמחי: חודש ימים הוא לא זמן מספיק.

יצחק קמחי: יש דברים שניתן לקדם מייד.

יצחק קמחי: ההצעה של נוקד, שתרוץ.

שלום שמחון: מה אתם עושים?

אבשלום וילן: אתה עובד ציבור.

אבשלום וילן: אני קניתי זיכרון למצלמה, התברר לי שטעיתי, אני לא מכיר חנות שתחזיר לי כסף.

אבשלום וילן: תקל על הצרכנים.

אבשלום וילן: אתה מסוגל.

אבשלום וילן: זה לא חכם בחקיקה, אך החקיקה מתערבת כשלא קורה שום דבר אחר.

אבשלום וילן: למה אתה לא משתמש בכלים שברשותך?

אבשלום וילן: לא דיברנו על מוצרי היגיינה או על אוכל.

אבשלום וילן: דיברנו על דברים אחרים, כמו בכל העולם הנאור.

עינת ברכה: יש חופש חוזה במדינה, והוא מחייב.

עינת ברכה: כל החקיקה באה להגן על החוזה.

עינת ברכה: למה להתערב כשאדם קונה משהו מרצון?

עינת ברכה: יש פה נושאים של תרבות צרכנית.

חני מונין: לא חסרים חוקים במדינה שהכנסת חוקקה, ולא נאכפים או מיושמים בשטח.

חני מונין: אנו לא רוצים שזה יפגע בציבור הצרכנים.

חני מונין: זה קורה במדינות בעולם, אך לא מכוח חקיקה.

שלום שמחון: אני רוצה שבחנות הבגדים במרכז המסחרי יהיה שלט שאומר: אתה יכול להחזיר את המוצר, ותקבל את כספך במזמן אם שילמת במזומן.

שלום שמחון: אני אשמח אם יינתן פתרון בתקנות.

שלום שמחון: אם לא יינתן פתרון, נאחד את ההצעות, ונמצא את הפתרונות לבעיות המשפטיות המורכבות שאתם מעלים.

שלום שמחון: נמשך יותר מדי זמן ההליך הזה.

שלום שמחון: זה דבר שצריך להיפתר בדרך מסוימת, והוא לא נפתר עדיין.

שלום שמחון: בהזדמנות הזאת נפתח תרבות שבה הקונה והמוכר יידעו מה חלקם.

שלום שמחון: בעוד חודש, אם מר קמחי יבקש שבוע נוסף אני אשמח, אני מבקש לקבל נייר עבודה משר התמ"ת, מהממונה על הגנת הצרכן, שמתאר תהליך שצריך לקרות באמצעות חוק או לא באמצעות חוק.

שלום שמחון: אני פונה לארגוני הצרכנים להגיש את הצעותיהם גם כן ולארגוני הסוחרים.

שלום שמחון: כשהחומרים יהיו בידינו, נאפשר פתרון לאזרחים במדינת ישראל כפי שמקובל בכל המדינות בעולם.

אבשלום וילן: אני מציע לפנות לנשיא איגוד לשכות המסחר, ליושב ראש התאגדות הסוחרים, אולי גם לראשי התאחדות התעשיינים, להגיע בהסכמה להתחיל לדחוף את זה בצורה חיובית.

שלום שמחון: אני מקבל את הצעתך.

יוסי גזימק: מה קורה אם מישהו שקונה מטבח ורוצה את הכסף בחזרה?

יוסי גזימק: ההצעה של נוקד מתייחסת לנורמות של מסחר.

יוסי גזימק: לא יעלה על הדעת שיוחזרו מוצרים שנעשו על פי הזמנה מיוחדת.

שלום שמחון: אני מעריך שנמצא פתרונות לחריגים.

שלום שמחון: תודה רבה, הישיבה נעולה.